Αλίσα Λέμαν

Η Αλίσα Ντέμπορα Λέμαν (γερμανικά: Alisha Debora Lehmann) (γεν. 21 Ιανουαρίου 1999) είναι Ελβετή επαγγελματίας ποδοσφαιρίστρια, η οποία αγωνίζεται ως επιθετικός για την Άστον Βίλα. Είναι διεθνής με την Εθνική Ελβετίας.

Σταδιοδρομία σε συλλόγους

Άστον Βίλα 
Η Λέμαν εντάχθηκε στην Άστον Βίλα για τη σεζόν 2021-22. Τον Ιούλιο του 2022, υπέγραψε επέκταση συμβολαίου για ένα χρόνο με την ομάδα για τη σεζόν 2022–23, έχοντας κάνει 23 εμφανίσεις και σημειώσει 4 γκολ κατά την πρώτη της σεζόν στον σύλλογο.

Εθνική ομάδα 
Τον Ιούλιο του 2015, η Λέμαν ήταν μέλος της Εθνικής Ελβετίας Κ17, η οποία έπαιξε στον τελικό του Ευρωπαϊκού Πρωταθλήματος Κ17 στην Ισλανδία. Εκεί, η Ελβετία έχασε με 5-2 από την Ισπανία. Στο Ευρωπαϊκό Πρωτάθλημα Κ19, που πραγματοποιήθηκε στην Ελβετία τον Ιούλιο του 2018, η Ελβετία Κ19 αποκλείστηκε στους ομίλους.

Η Λέμαν κέρδισε την πρώτη της συμμετοχή για την Εθνική Ελβετίας τον Οκτώβριο του 2017. Σκόραρε το πρώτο της γκολ στις 2 Μαρτίου 2018, εναντίον της Φινλανδίας στο Κύπελλο Γυναικών Κύπρου 2018.

Η Λέμαν δεν ήταν διαθέσιμη για την Εθνική Ελβετίας στο Ευρωπαϊκό Πρωτάθλημα του 2022, επειδή ένιωθε ότι δεν ήταν «διανοητικά έτοιμη» να συμμετάσχει στη διοργάνωση. Στις 3 Ιουλίου 2023 επιλέχθηκε για το Παγκόσμιο Κύπελλο του 2023.

Προσωπική ζωή 
Η Λέμαν είναι ανοιχτά αμφιφυλόφιλη. Παλαιότερα ταυτιζόταν ως λεσβία. Προηγουμένως έβγαινε με την συμπαίκτρια στην Εθνική Ελβετίας, Ραμόνα Μπάχμαν. Ήταν σε σχέση με τον μέσο της Άστον Βίλα Ντόουγκλας Λουίζ μέχρι το 2022.

Στη λαϊκή κουλτούρα 
Το 2019, η Λέμαν εμφανίστηκε στη σειρά του BBC Three Britain's Youngest Football Boss, με την τότε φίλη της, Ραμόνα.

Στις 15 Ιουνίου 2023, είχε περισσότερους από 13,4 εκατομμύρια ακόλουθους στο Instagram, καθιστώντας την την πιο δημοφιλή ποδοσφαιρίστρια στον κόσμο.

Διακρίσεις 
Ελβετία Κ17

 Ευρωπαϊκό Πρωτάθλημα Κ17: Φιναλίστ 2015

Παραπομπές 

Ελβετές ποδοσφαιρίστριες
Επιθετικοί ποδοσφαιριστές
Ποδοσφαιρίστριες Εθνικής Ελβετίας
Ποδοσφαιρίστριες Παγκοσμίου Κυπέλλου 2023
Ποδοσφαιρίστριες Γουέστ Χαμ Γιουνάιτεντ
Ποδοσφαιρίστριες Έβερτον
Ποδοσφαιρίστριες Άστον Βίλα
Αμφιφυλόφιλες γυναίκες
ΛΟΑΤ πρόσωπα από την Ελβετία